Saša Obradović

Saša Obradovičius (, g. 1969 m. sausio 29 d.) – Serbijos krepšininkas, krepšinio treneris.

 Karjera 
Kaip krepšininkas rungtyniavo gynėjo pozicijoje. Profesionalo karjerą pradėjo Belgrado „Crvena zvezda“ klube, vėliau rungtyniavo Prancūzijoje, Vokietijoje, Italijoje, Juodkalnijoje. Aukščiausias krepšininko klubinės karjeros pasiekimas – 1995 m. su Berlyno „Alba“ laimėta Koračo taurė. Tais pačiais metais išrinktas į FIBA Europos „Visų žvaigždžių“ rungtynes. Saša Obradovičius buvo auksinės Jugoslavijos krepšinio kartos žaidėjas, su rinktine laimėjęs 1998 m. pasaulio čempionato auksą, „Deportivo del Diario Hoy 10/8/1998” 1996 m. olimpinį sidabrąarchive.fiba.com ir 3 Europos čempionato aukso medalius.

Saša Obradovičius trenerio karjerą pradėjo 2005 m. Kelno „RheinEnergie“ klube, kuriame baigė krepšininko karjerą.OBRADOVIC SASA, beobasket.net Vėliau dirbo Ukrainoje, Lenkijoje, Vokietijoje, Rusijoje. Vėliau treniravo „Monaco“ klubą, Belgrado „Crvena zvezda“. 2021–2024 m. vėl grįžęs prie „Monaco“ klubo vairo iškovojo pirmus du klubo istorijoje Prancūzijos lygos titulus ir atvedė komandą į Eurolygos finalo ketvertą. 2025 m. spalį grįžo treniruoti „Crvena zvezda“ klubo.„Saša Obradović novi trener KK Crvena zvezda Meridianbet”. KK Crvena zvezda

 Pasiekimai 
Žaidėjo karjera
 Koračo taurė: 1995 m.
 Jugoslavijos krepšinio lyga: 1993, 1994, 2001 m.
 Jugoslavijos krepšinio taurė: 2001 m.
 Vokietijos krepšinio lyga: 1997 m.
 Vokietijos krepšinio taurė: 1997, 2004, 2005 m.
 Pasaulio krepšinio čempionatas:  1998 m.
 Vasaros olimpinės žaidynės:  1996 m.
 Europos krepšinio čempionatas:  1995, 1997, 2001 m.,  1999 m.Sasa Obradovic, bgbasket.com
Trenerio karjera
 Vokietijos krepšinio taurė: 2007, 2013, 2014, 2016 m.
 Vokietijos krepšinio lyga: 2006 m.
 Prancūzijos krepšinio lyga: 2023, 2024 m.
 Prancūzijos krepšinio taurė: 2023 m.
 Rusijos krepšinio taurė: 2018 m.
 Ukrainos krepšinio lyga: 2012 m.
 Europos taurės metų treneris: 2018 m.7DAYS EuroCup Coach of the Year: Sasa Obradovic, Lokomotiv Kuban Krasnodar, eurocupbasketball.com

 Šaltiniai 

Kategorija:Serbijos krepšininkai
Kategorija:Serbijos krepšinio treneriai